<classify> Kutokana na ushindi huo, Coastal Union imefuzu kucheza hatua ya nusu fainali ya Kombe la FA na kuungana na timu za Yanga, Azam na Mwadui.Akizungumza baada ya mchezo huo juzi, Mayanja alisema wachezaji wake hawakucheza kama walivyoelekezwa na kuwalaumu Hamisi Kiiza na Juuko Murshid kwa kuchelewa kurudi kutoka Uganda walikokwenda kuitumikia timu yao ya taifa The Cranes.Wachezaji wangu wamepoteza nafasi nyingi, pia wamecheza kwa kiwango duni kisichoridhisha, tunatakiwa tujilaumu sisi wenyewe kwa matokeo tuliyopata, alisema.Mayanja alisema Kiiza na Murshid walichelewa kuungana na wenzao mapema kwenye mazoezi, hali iliyosababisha kushindwa kufanya vyema. Kwa upande wake kocha wa Coastal Union, Ally Jangalu alisema timu yake ilifika Dar es Salaam ikiwa imejipanga kuitoa Simba na lengo lao limefanikiwa.Alisema kabla ya mchezo huo tayari waliwasoma wapinzani wao mapema na kwamba walikuwa na uwezo wa kushinda zaidi ya mabao 2, lakini alidai wakati fulani mwamuzi hakuwa akitenda haki upande wao.Alisema ingawa timu yao inashika nafasi ya mwisho katika msimamo wa Ligi Kuu Tanzania Bara, lakini ushindi huo dhidi ya Simba katika Kombe la FA itazidisha mwamko wa kufanya vizuri katika ligi.  <topic>: michezo 